Diari Oficial de la Generalitat Valenciana


Sumari del DOGV 5243, del 21-04-2006 (2006/4112)

RESOLUCIÓ de 6 d'abril de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Addenda al conveni de col·laboració entre el Ministeri de Cultura (llavors Ministeri d'Educació, Cultura i Esport) i la Generalitat Valenciana per al suport tècnic als museus de titularitat estatal i gestió transferida, així com als museus integrants del Sistema Valencià de Museus en matèria d'explotació conjunta de l'aplicació de gestió museogràfica DOMUS i intercanvi d'informació a través d'esta.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5243

Data del DOGV
:   21-04-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/4112


Data del document
:   06-04-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * cooperació administrativa
    * museu
    * informàtica aplicada
    * administració central

RESOLUCIÓ de 6 d'abril de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Addenda al conveni de col·laboració entre el Ministeri de Cultura (llavors Ministeri d'Educació, Cultura i Esport) i la Generalitat Valenciana per al suport tècnic als museus de titularitat estatal i gestió transferida, així com als museus integrants del Sistema Valencià de Museus en matèria d'explotació conjunta de l'aplicació de gestió museogràfica DOMUS i intercanvi d'informació a través d'esta. [2006/X4112]  
Subscrita, després de la tramitació prèvia reglamentària, entre el Ministeri de Cultura i la Conselleria de Cultura, Educació i Esport de la Generalitat Valenciana, el 24 de gener de 2006, una Addenda al conveni de col·laboració entre el Ministeri de Cultura (llavors Ministeri d'Educació, Cultura i Esport) i la Generalitat Valenciana per al suport tècnic als museus de titularitat estatal i gestió transferida, així com als museus integrants del Sistema Valencià de Museus en matèria d'explotació conjunta de l'aplicació de gestió museogràfica DOMUS i intercanvi d'informació a través d'esta, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0089/2006, i que figura com a annex d'esta resolució.  
València, 6 d'abril de 2006.. El director general de Relacions amb les Corts i Secretariat del Govern: Antonio V. Peral Villar.  
ADDENDA AL CONVENI DE COL·LABORACIÓ ENTRE EL MINISTERI DE CULTURA (LLAVORS MINISTERI D'EDUCACIÓ, CULTURA I ESPORT) I LA GENERALITAT VALENCIANA PER AL SUPORT TÈCNIC ALS MUSEUS DE TITULARITAT ESTATAL I GESTIÓ TRANSFERIDA, AIXÍ COM ALS MUSEUS INTEGRANTS DEL SISTEMA VALENCIÀ DE MUSEUS EN MATÈRIA D'EXPLOTACIÓ CONJUNTA DE L'APLICACIÓ DE GESTIÓ MUSEOGRÀFICA DOMUS I INTERCANVI D'INFORMACIÓ A TRAVÉS D'ESTA.  
En Madrid, a 24 de gener de 2006  
Reunits:  
D'una part, l'Excma. Sra. Carmen Calvo Poyato, ministra de Cultura.  
I, d'una altra, l'Hble. Sr. Alejandro Font de Mora Turón, conseller de Cultura, Educació i Esport de la Generalitat Valenciana.  
Intervenen:  
La primera, en nom i representació del Ministeri de Cultura, actuant en l'exercici de les seues competències d'acord amb el que estableix la disposició addicional tretze de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El segon, ho fa en nom i representació de la Generalitat Valenciana actuant en l'exercici de les seues competències, i facultat per a este acte per acord del Consell de la Generalitat, de 27 de maig de 2005.  
Exposen:  
Primer. Amb data 23 de gener de 2004 va ser subscrit un conveni de col·laboració entre el llavors Ministeri d'Educació, Cultura i Esport i la Generalitat Valenciana, l'objecte del qual és facilitar la normalització de les tasques de documentació i gestió museogràfica, així com l'intercanvi d'informació, per mitjà de la utilització conjunta de l'aplicació DOMUS, en una sèrie de museus que figuren com a annex I a este conveni.   
Segon. La Generalitat Valenciana ha sol·licitat la inclusió del Museu de les Fogueres d'Alacant, en l'àmbit d'aplicació de l'esmentat conveni a fi que puga complir els requisits exigits per l'Orde de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana (DOGV de 28.02.91).  
En conseqüència amb tot això, les parts, en la representació que exerceixen, acorden incloure en l'annex I del conveni de col·laboració entre el Ministeri de Cultura, (llavors Ministeri d'Educació, Cultura i Esport) i la Conselleria de Cultura, Educació i Esport de la Generalitat Valenciana per al suport tècnic als museus de titularitat estatal i gestió transferida, així com als museus integrants del Sistema Valencià de Museus, en matèria d'explotació conjunta de l'aplicació de gestió museogràfica Domus i intercanvi d'informació a través d'esta, el museu següent:  
Municipi: Alacant  
Denominació: Museu de les Fogueres  
Adreça: Rambla de Méndez Núñez, 29  
CP: 03148  
Matèria: Etnologia / Festes  
De conformitat amb tot això, en exercici de les atribucions legals de què són titulars les autoritats firmants i obligant amb això les administracions que representen, subscriuen en dos exemplars la present addenda al conveni de data 23 de gener de 2004, en el lloc i la data indicats a l'encapçalament.  
La ministra de Cultura,  
CARMEN CALVO POYATO   
El conseller de Cultura, Educació i Esport,  
ALEJANDRO FONT DE MORA TURÓN